****

**HRVATSKO PSIHOLOŠKO DRUŠTVO**

 **poziva vas na edukaciju koja će se putem Zoom platforme održati**

 **u subotu, 12. lipnja 2021. godine, od 9 do 17 sati**

|  |
| --- |
| Izv prof dr sc Snježana Sekušak-Galešev, prof.psiholog:ULOGA PSIHOLOGA U DIJAGNOSTICIRANJU I TRETMANU DJECE I ODRASLIH S DEFICITOM PAŽNJE / HIPERAKTIVNIM POREMEĆAJEM (ADHD-om) |

**ZAŠTO EDUKACIJA O ADHD POREMEĆAJU?**

Deficit pažnje/hiperaktivni poremećaj (ADHD)[[1]](#footnote-1) je kompleksan, jedan od najčešćih neurorazvojnih poremećaja dječje i adolescentne dobi. Očituje se kao trajni obrazac nepažnje i/ili hiperaktivnosti-impulzivnosti koji ometa funkcioniranje ili razvoj.

O osobama s ADHD poremećajem postoje mnoge zablude i pogrešna tumačenja, od toga da se teškoće uglavnom površno razumiju i prihvaćaju, a potencijali se ne iskorištavaju jer nisu prepoznati. Sve to zajedno dodatno umanjuje priliku za uspješno uključivanje u socijalnu sredinu, svladavanje nastavnih programa, za razvijanje potencijala, te donosi frustraciju ne samo osobama s ADHD-om nego i njihovim bližnjima.

Nedovoljno razvijen i nejedinstven sustav dijagnosticiranja dovodi do neprepoznavanje teškoće djeteta u predškolskoj dobi ali i tijekom školovanja, što onemogućuje pružanje adekvatne podrške i u uvjetima u kojima je to moguće. Zbog svojeg specifičnog socio-kognitivnog funkcioniranja ova djeca i mladi posebno su rizični za isključivanje jer zahtijevaju podršku ne samo u obrazovnom procesu nego i u području ponašanja i socijalnih odnosa (s rizikom za razvoj poremećaja u ponašanju).

**KOME JE NAMIJENJENA EDUKACIJA?**

Edukacija je namijenjena svim psihologinjama/psiholozima koji rade s djecom, adolescentima i odraslima, u području kliničke, školske, predškolske, socijalne, forenzične psihologije…

Uloga psihologa u dijagnosticiranju ali i pružanju podrške djeci, mladima i odraslima je nezamjenjiva. Psiholog je najčešće prvi stručnjak kojem se upućuje dijete s nekim odstupanjima u razvoju, ali i kojem se obraćaju adolescenti i odrasli koji sumnjaju da imaju neku teškoću (poseban je problem ADHD u odrasloj dobi i adolescenciji jer se simptomi poremećaja mogu maskirati ili imaju slične simptome s drugim poremećajima, npr. poremećajima osobnosti u odrasloj dobi.

**ISHODI UČENJA KOJI SE STJEČU USPJEŠNIM ZAVRŠETKOM EDUKACIJE**

Po završetku edukacije polaznici će:

* znati prepoznati i analizirati obilježja ADHD poremećaja prema razvojnim osobitostima i uzrastu te opisati profil djeteta/adolescenta/odrasle osobe s ADHD-om
* znati usporediti rezultate primjene mjernih instrumenata djece/odraslih/adolescenata urednog razvoja s rezultatima djece/odraslih/adolescenata s ADHD poremećajem
* znati strukturirati psihološki nalaz i mišljenje s naglaskom na ADHD poremećaj
* znati u okviru nalaza osmisliti preporuke za stručnjake za rad s djetetom/učenikom u dječjem vrtiću/školi/fakultetu
* imati kritički pristup kod postavljanja obrazovnih i terapijskih ciljeva djece/adolescenata/odraslih s ADHD - om te ih moći primijeniti na svom radnom mjestu
* znati kako komunicirati i izvještavati o rezultatima procjene roditelje djece s ADHD-om te im pružiti podršku

|  |
| --- |
| **PRIJAVNICA[[2]](#footnote-2)** |
| **IME I PREZIME** |  |
| **OIB** |  |
|  **ADRESA PREBIVALIŠTA** |  |
| **TELEFON / MOBITEL** |  |
| **E-MAIL** |  |
| **BROJ DOPUSNICE HPK** |  |
| **Naziv, adresa i OIB pravne osobe (ako plaća edukaciju)** |  |

**CIJENA EDUKACIJE: 750,00 kn (600,00 + PDV) / za članove HPD-a: 600,00 kn (480,00 + PDV)**

**Molimo uplatiti na žiro račun Hrvatskog psihološkog društva, Zagreb, Švarcova 20,**

**OIB: 24373843542**

**IBAN: HR9323600001101549126 - Zagrebačka banka**

**Uplatiti do četvrtka, 10.06.2021. – poveznica za edukaciju bit će poslana u petak, 11.6.2021.**

**Edukacija je prijavljena Hrvatskoj psihološkoj komori**

**Prijavnicu dostaviti na mail: hpd@psihologija.hr**

**Sve informacije dostupne putem maila:** **hpd@psihologija.hr**

1. DSM V, American Psychiatric Association (APA), 2013., ICD-11, World Health Organization, Geneva, 2018. [↑](#footnote-ref-1)
2. Predajom osobnih podataka dajem PRIVOLU Hrvatskom psihološkom društvu – Zagreb, Švarcova 20, OIB: 24373843542 (voditelju obrade osobnih podataka) da moje osobne podatke koristi isključivo za potrebe predmetne edukacije. [↑](#footnote-ref-2)